Milín

Milín estas eksa kampurbo, nun municipo en Ĉeĥio, en Mezbohemia regiono, en distrikto Příbram, proksimume 7 km sude de Příbram. La teritorio de municipo konsistas el du nenajbarantaj partoj, domaro Kamenná estas eksklavo. Vivas ĉi tie 2 209 loĝantoj (2025). La najbaraj municipoj de la setlejo estas Smolotely, Pečice, Tochovice, Třebsko, Lazsko, Vrančice, Háje (distrikto Příbram), Příbram, Lešetice, Dolní Hbity, Jablonná, Radětice (distrikto Příbram), Ostrov (distrikto Příbram) kaj Višňová (distrikto Příbram). Historio La unua skribmencio pri la municipo devenas el la jaro 1336. Kiel grava ŝosea vojkruciĝo kaj fervoja transŝargejo ĝi estis forte damaĝigita pro bombardado en aprilo de 1945. Sur la teritorio de municipo okazis lastaj bataloperacoj de la dua mondmilito en Eŭropo, lastaj ekpafoj falis en ties ĉirkaŭaĵo nokte el la 11-a je la 12-a de majo 1945. Loĝantaro Partoj de municipo Municipo Milín konsistas el ses partoj sur kvin katastraj teritorioj: Milín (ankaŭ nomo de k.t.) Konětopy, proksimume 2 km nordokcidente de Milín sur katastra teritorio Konětopy u Příbramě. Al Milín alligita en la jaro 1976. Kamenná, 4 km okcidente de Milín sur katastra teritorio Kamenná u Příbramě. Inter Milín kaj Kamenná situas municipo Lazsko, Kamenná estas tiel eksklavo de municipo Milín. Buk, proksimume 2 km nordoriente de Milín sur la katastra teritorio Milín. En la jaro 1939 la domaro apartenis al du municipoj: la norda parto al municipo Konětopy, la suda parto al municipo Milín Stěžov, 4 km nordoriente de Milín sur la samnomata katastra teritorio. Al Milín alligita en la jaro 1979. Ĝi estas apartigita de Milín de memstariĝinta Radětice, pder la katastra teritorio ĝi rilatas kun Milín nur per mallonga limo en regiono de Buk. Rtišovice (2,5 km sudoriente de Milín) sur la samnomata katastra teritorio. Al Milín ĝi estis alligita iam en tempo de integro de la municipoj. Al Milín apartenas ankaŭ vilaĝo Slivice, kiu estis de foraj tempoj ties paroĥa domaro. Sed ĝi ne havas statuson de loka parto, ĝi estas baza setlejunuo de la municipo, la ĉi tieaj orientigaj numeroj sur domoj apartenas rekte al Milín. Ĝi troviĝas proksimume 1,5 km nordokcidente de Milín, sude de Konětopy sur la katastra teritorio Milín. Pluaj fotoj Referencoj